A Masters klasszikus F1-es autóival rendeznek betétfutamot a Brit Nagydíjon
Vintage Motorsport.com hírek
24/01/2018 01:48
A 2018-as Brit Nagydíj előtt két olyan betétfutam is lesz, amelyen 1966 és 1985 közötti autók állnak majd fel a rajtrácsra a Masters Historic Formula 1 bajnokság keretein belül.
Két, nagyságrendileg harminc autót felvonultató, klasszik F1-es autókkal rendezett Masters-futam színesíti majd a Brit Nagydíj programsorozatát, az egyik futam az FIA szervezésében, míg a másik az észak-amerikai bajnokság égisze alatt. A mezőny autóinak nagyját Cosworth DFV motorok hajtják, de lesz néhány olyan is, amelyben V12-es erőforrás dobog.
A versenyeket a Masters Historic Racing bonyolítja le, amely az FIA Masters Historic-bajnokságáért is felel. Tavaly már rendeztek ilyen betétfutamokat Kanadában, az Egyesült Államokban és Mexikóban, az idei brit futammal kapcsolatban pedig a Masters Historic Racing alapítója, Ron Maydon így nyilatkozott: "Az, hogy idén már a Brit Nagydíjon is felkértek minket, hogy betétfutamokat rendezzünk, jól mutatja, milyen minőségi szórakoztatást nyújtottunk tavaly Montréalban, Austinban és a mexikói fővárosban. Biztos vagyok benne, hogy rengeteg nézőben ébresztünk majd nosztalgiát, akik közül valószínűleg sokan Silverstone-ban és Brands Hatchben is ott voltak, illetve a fiatalok is megtalálhatják majd a szórakozást ezekben a versenyekben.
A Brit Nagydíjat Silverstone-ban két héttel azelőtt rendezik, hogy az FIA Masters egyébként is ellátogatna a pályára a Silverstone Classic keretein belül. A rengeteg programnak a pályán oka is van: a Silverstone-i katonai repülőtérből kialakított versenypályán 1948-ban, vagyis pontosan hetven éve rendeztek versenyt - a Royal Automobile Club International Grand Prix-t végül Luigi Villoresi nyerte.
A Silverstone-i pálya igazgatója, Stuart Pringle így nyilatkozott az eseményekkel kapcsolatban: "Időről időre megkérdezzük a szurkolóinkat, hogy lehetne javítani a Brit Nagydíj programjain, az pedig mindig a lista elején van, hogy legyen minél több esemény a pályán, illetve hozzunk klasszikus Forma-1-es autókat. Úgy gondolom, azzal, hogy a Masters két versenye is bekerült a hétvége programjába, egyrészt a nézőink igényeit is kiszolgáljuk, másrészt nagyszerű megünneplése lesz a pálya hetvenedik születésnapjának."
Fotó: Stevie Borowik
Képek Goodwoodból: régi F1-es gépek és további csodák
Sorozat Vintage
Címke f1, forma-1, masters, masters historic, masters historic formula one, silverstone
Vintage: Legújabb videók
Back To The Track – The 2014 Le Mans Classic | Mobil 1 The Grid
Még több Vintage videó
Vissza a Vintage rovat főoldalára